לוסי אהריש

לוסי אהריש (בערבית: لوسي هريش; נולדה ב-18 בספטמבר 1981) היא עיתונאית, שחקנית ומגישת טלוויזיה ורדיו ערבייה-ישראלית. משמשת מנחה בתוכניות אקטואליה (ביניהן, "שיחת היום") וחדשות בערוץ רשת 13.

== ביוגרפיה ==
אהריש נולדה בנצרת, ישראל, להורים ערבים-מוסלמים, מערוף וסלווא אהריש<ref name=":0" />. היא גדלה בדימונה עקב עבודתו של אביה, ולכן התחנכה במסגרות יהודיות.
ב-1987 כשהייתה כבת שש מחבל פלסטיני זרק שני בקבוקי תבערה לעבר רכבם המשפחתי כחלק מהאינתיפאדה הראשונה במהלך ביקור בעיר עזה, אהריש והוריה הצליחו להימלט ללא-פגע<ref name=":1" />, אך בן דוד פעוט שהיה עמם סבל מכוויות קשות בכל גופו במשך חודשים<ref name=":1" />.
אהריש חוותה בבית הספר אלימות מילולית וגזענות מיהודים עקב מוצאה הערבי, בפרט על רקע פיגועי טרור פלסטינים נגד ישראלים ויהודים באותה העת<ref name=":0" /><ref name=":1"></ref>.

בגיל 18 עזבה את בית הוריה, על מנת ללמוד באוניברסיטה העברית בירושלים, ולה תואר ראשון בתיאטרון ובמדעי המדינה.<ref name=":1" /> לאחר מכן, למדה עיתונאות במשך כשנתיים בבית הספר לתקשורת "כותרת" שבתל אביב; וכן עשתה התמחות בכלי תקשורת בגרמניה, במשך כחצי שנה<ref name=":1" />.

=== כעיתונאית ומגישה ברדיו ובטלוויזיה ===
ב-2007 חזרה אהריש מגרמניה, והחלה לשמשה ככתבת חדשות לענייני פלסטינים<ref name=":1" /> והגדה המערבית,<ref name=":1" /> וכמבזקנית חדשות בערוץ 10, באותה עת הפכה גם לערבייה-הישראלית הראשונה המגישה חדשות בעברית. שימשה גם כחברת מערכת הערוץ הראשון של רשות השידור, כעורכת מגזין חדשות לילדים לשעות אחר הצהריים<ref name=":1" />.

בשנים 2007–2008 הייתה מגישת חדשות וכתבת שטחים בחדשות 10.

ב-2009 הגישה את תוכנית הבוקר של תחנת הרדיו אקו 99FM, לצד עמנואל רוזן ומיה בנגל.

ב-2013 הגישה לצד יואב לימור את תוכנית הבוקר "יום חדש" של הזכיינית קשת בערוץ 2. באותה שנה, שימשה אהריש חברת פאנל בתוכנית התרבות "מועדון המבקרים" בערוץ 2. ביולי 2013 החלה להגיש חדשות באנגלית בערוץ החדשות הבינלאומי של i24NEWS מאולפנים שהוקמו בנמל יפו, המשדר חדשות 24 שעות ביממה בשלוש שפות ערבית, אנגלית וצרפתית. באותה שנה שימשה כפאנליסטית בתוכנית "מועדון המבקרים" והנחתה את "הבוקר של קשת".

הייתה מגישה של תוכנית החדשות הערב בשפה האנגלית ב-i24news בשנים 2013–2016. במסגרת זו, בזמן מבצע צוק איתן של צה"ל ביולי 2014 מתחה ביקורת קשה על ארגון החמאס, על כך שעשה שימוש באזרחים כמגן אנושי, וקראה לתושבי רצועת עזה להתמרד כנגד השלטון הנוכחי ברצועה.

מ-2014 עד ספטמבר 2017 ומאפריל 2018 עד ינואר 2019, החלה להנחות את תוכנית האקטואליה "שיחת היום" של הזכיינית רשת בערוץ 2, ששודרה שלוש פעמים בשבוע, בבקרים.
לוסי אהריש (מימין) מראיינת את [[נשיא מדינת ישראל, ראובן ריבלין, בכנס קרן ברל כצנלסון "נלחמים בגזענות", 2015]]ב-14 באוקטובר 2015 התבטאה בתוכניתה זו בדאגה בנוגע לדו-קיום ערבי–יהודי ובנוגע להשלכות של גל הטרור הפלסטיני והמהומות של ערביי ישראל באוקטובר 2015, על עתיד החברה הערבית ובמיוחד על צעיריה. בדבריה הוציאה גינוי לטרור הערבי ואת ההנהגה הערבית שבמקום להרגיע את הרוחות מסיתה לאלימות, ששלל את טענת הפלסטינים על יהודים שעולים להר הבית לא מצדיק טרור מצד אחד או מעשי רצח מצד שני של חפים מפשע.

בשנת 2015, ביום העצמאות ה-67 למדינת ישראל, היא השיאה משואה בטקס המרכזי בהר הרצל, שהיה בסימן "ישראלים פורצי דרך". בריאיון שנערך עמה עם בחירתה למעמד זה, אמרה: "המשואה הזאת היא לא שלי, היא של המשפחה שלי שחינכה אותי בדרך מסוימת. היא עבור כל הישראלים, יהודים, ערבים, מוסלמים ונוצרים, בלי הגדרות. זה בשביל כולם".

ב-2016 גילוי דעת שפרסמה בנושא הטבח במלחמת האזרחים בסוריה, קיבל פרסום רב בעולם.

בשנים 2017–2018 הנחתה את סדרת הדוקומנטריה "המשפיעים" ברשת 13. מנובמבר 2017 עד ינואר 2018, הנחתה עם אודי סגל את "לפני החדשות" ברשת 13

ב-2019 החלה להגיש תוכנית רדיו שבועית בגלי צה"ל יחד עם ג'קי לוי. בסוף שנת 2019 השתתפה בפאנל החדשות "אולפן שישי" בערוץ 12, שהנחה דני קושמרו. בשנים 2019–2020 הנחתה את תוכנית האקטואליה לילדים ונוער "רק בהצבעה" בכאן חינוכית.

במרץ 2020 החלה להנחות עם קובי מידן את התוכנית "סוכן תרבות" בערוץ כאן 11 של תאגיד השידור הישראלי, אך עבודתה זו הופסקה לאחר שבוע. יום קודם לכן, הנחתה אהריש מחאה ברשת האינטרנט מטעם ארגון דרכנו ועמותת התנועה למען איכות השלטון כנגד מדיניות ממשלת ישראל, על רקע המשבר הפוליטי בישראל, ועל רקע צעדי חירום שננקטו בעקבות התפרצות נגיף הקורונה בישראל. היו שקשרו בין תפקידה בהנחיית המחאה ובין הפיטורים מכאן 11, אולם הנהלת התאגיד נימקה את המהלך בשינוי לוח השידורים בצל משבר הקורונה העולמי, ללא קשר לתפקידה של אהריש בהנחיית המחאה.

במאי 2020 הקימה יחד עם ארגון "דרכנו" את ערוץ התקשורת האינטרנטי הראשון במימון המונים בשם "דמוקרטTV". הערוץ משדר מספר תוכניות, בהן המהדורה המרכזית בהנחייתה של אהריש.

מאז 2023 אהריש משמשת כמנחה בתוכניות אקטואליה ("היום שהיה") וחדשות בערוץ רשת 13.

ביום העצמאות 2024 הנחתה את טקס כיבוי משואות והדלקת תקווה, טקס אלטרנטיבי לטקס הדלקת המשואות בהר הרצל.

===תוכניות בידור ומציאות, סדרות דרמה וסרטים===
ב-2008 שימשה ככתבת וכמראיינת במגזין הבידור "ערב טוב עם גיא פינס" בערוץ 3. ב-2012 שיחקה סדרת הדרמה הקומית "תנוחי" בערוץ 3 בתור ג'יהאד אל אסוואד. בשנים 2012–2013 גילמה מזכירת בית משפט בתוכנית הסטנד-אפ "מחוץ לחוק" הטלוויזיונית, בהוט קומדי סנטרל. ב-2015 השתתפה בתוכנית הבידור "אנחנו במפה" בהוט3, בתור מזכירת הקומץ. ב-2017 השתתפה בסדרת הדרמה "כבודו" ב-yes בתור נורה אבו סאלם, אשתו של חאלד. ב-2020 התמודדה בשעשועון הריאליטי "הזמר במסכה", בקשת 12, בתור החסידה והודחה תשיעית<ref name=rrrr></ref>.

ב-2013 שיחקה בסרט הפוסט-אפוקליפטי "מלחמת העולם Z", בתור אישה פלסטינית. באותה שנה שיחקה בסרט הדרמה "תחת אותה השמש", בתור אביר. ב-2014 שיחקה בסרט הדרמה "ערבאני" בתור יוסרא, ובסרט הדרמה "אושר עטוף בשמיכה" בתור נאדל.

בסתיו 2015 החלה לשמש כפרזנטורית של רשת האופנה הישראלית "מאוזנר".

ב-2019 שיחקה בסרט הסאטירה "המוסד" בתור סיגי 3000<ref name="rrrr"></ref>. ב-2022 שיחקה בסרט הדרמה "גרגירי חול" של יהל וגיתית כברי, בתור ורד.

ב-2021 הייתה אחת מחמשת המשתתפים המרכזיים בעונתה התשיעית של הדוקו-ריאליטי "מחוברים" של הוט, בין השאר לצד בעלה.

=== משפחתה ===
ב-10 באוקטובר 2018 נישאה לשחקן והמוזיקאי היהודי-ישראלי צחי הלוי; לאחר כארבע שנות זוגיות, שנשמרה בסוד מחשש להתנכלויות גזעניות משני הצדדים. במרץ 2021 נולד בנם הבכור, ואהריש סיפרה שהם בחרו לרשום אותו כ"ללא-דת"<ref name=":0"></ref><ref></ref>. להלוי בן נוסף מנישואיו הראשונים לכוריאוגרפית והרקדנית הישראלית-קנדית אונה הולברוק.

== השקפות ועמדותיה הפוליטיות ==
ב-2014 סיפרה אהריש בריאיון למגזין פירמה מבית "גלובס" כי לעמדתה התקשורת הישראלית חייבת להיות מאוזנת לכל נרטיב, אובייקטיבית ועם מחויבות להבאת האמת, ובו גם אהריש צוטטה באומרה: 

היא פעילה לדו-קיום יהודי–ערבי–פלסטיני, ועל כן מביעה עמדות שמאל בכלי התקשורת. היא מגנה גזענות וקיפוח כלפי ערביי ישראל והפלסטינים, וב-17 במרץ 2015 אהריש אף מתחה ביקורת נוקבת על קריאות האזהרה לציבור הבוחרים היהודי בישראל, מפי ראש ממשלת ישראל, בנימין נתניהו: "המצביעים הערבים נעים בכמויות אדירות לקלפי".

ב-20 באפריל 2015, התראיינה אהריש ל-"The Times of Israel" וסיפרה שכעיתונאית היא עייפה מלהתמודד עם "תרבות ההתקרבנות" משני צדי המתרס להרגשתה.<ref name=":1" />

בנוסף באותו ראיון, אהריש סיפרה שעת הפיכתה לבגירה, חוותה חוויה מטלטלת שעיצבה את דמותה בעקבות הסכסוך.<ref name=":1" /> לאחר שנסעה באוטובוס על כביש 1 - המפריד בין מזרח ירושלים למערבה - אהריש ראתה דרך החלון חייל צה"ל מוציא ארבעה צעירים מתוך מסחרית, מבקש מהם להסתובב אל הקיר ולהרים את חולצותיהם, בו בעת שהוא בודק להם את התעודות ובמקביל מכוון את נשקו לעברם, כשלבסוף אמרה אהריש על "נפילת אסימון" מכיוונה.<ref name=":1" />

==קישורים חיצוניים==

* [https://web.archive.org/web/20151126033828/http://www.kalavasa.com/blog/1 בלוג רשמי]
* 
* 
* 
* 
* יורם יובל [https://www.youtube.com/watch?v=D_Jegtvy38Y בשיחת נפש עם לוסי אהריש], טלוויזיה חינוכית, 27 בנובמבר 2014
* 
* 
* 
* 
* 
* 
* 
* 
* 
* איימן סיכסק, [https://atmag.co.il/אופנה-ויופי/אנשים/לוסי-אהריש-ריאיון לוסי אהריש: "אני גם ערבייה וגם ישראלית. אני לא במשבר זהות ולאנשים קשה לקבל את זה"], באתר את, 1 באוקטובר 2017
* 
* 
* 
* 
* 

==הערות שוליים==

קטגוריה:מנחות טלוויזיה ישראליות
קטגוריה:סגל רשת
קטגוריה:משיאי משואה ביום העצמאות: 2015
קטגוריה:נשים מוסלמיות
קטגוריה:שחקניות ערביות ישראליות
קטגוריה:שחקניות ישראליות
קטגוריה:שחקנים ערבים ישראלים
קטגוריה:עיתונאיות ערביות ישראליות
קטגוריה:עיתונאים ערבים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:סגל גלי צה"ל
קטגוריה:סגל i24NEWS
קטגוריה:ציונים ערבים
קטגוריה:דימונה: אישים
קטגוריה:משתתפי הזמר במסכה (תוכנית טלוויזיה ישראלית)
קטגוריה:משתתפי מחוברים
קטגוריה:מנחים ישראלים
קטגוריה:ישראליות שנולדו ב-1981
קטגוריה:ישראלים שנולדו ב-1981